title: "Gaza (Prowins)"
text: "Det Gaza Prowins (\u00fc\u00fcb Portugiisk: Prov\u00edncia de Gaza [\u02c8ga.z\u0250]) as en prowins uun de aafrikoons stoot Mosambik. At prowins leit uun a s\u00fc\u00fcdwaast faan\u2019t lun. Det as efter en swaasi h\u00f6\u00f6dling, Gaza, neemd, diar uun a 19. juarhunert lewet. Uun a nuurdwaast leit det Masvingo Prowins faan Simbabwe, uun a nuurd leit det Manica Prowins, uun a uast det Inhambane Prowins, uun a s\u00fc\u00fcd det Maputo Prowins an uun a waast lei d\u00f6n Limpopo an Mpumalanga Prowinsen faan S\u00fc\u00fcdaafrika. At prowins hee 1.446.654 lidj (2017). At hoodsteed faan't prowins as Xai-Xai.\n\nGeografii\n\nGeograafisk Laag\nDe S\u00fc\u00fcdelk Kiarkreis gungt troch a maden faan Gaza Prowins.\n\nLunskap\n\nLaguuunen\nGaza Prowins hee laguunen, wat m\u00e4 \u00f6ler prowinsen diald wurd. Tau san det Chuali Laguun an det Uembje Laguun, wat m\u00e4 Maputo Prowins diald wurd. En \u00f6ler as det Marrangua Laguun. En letj dial faan a uastaanj faan't laguun wurt m\u00e4 Inhambane Prowins diald.\n\nNatschunaalparken\nAt prowins hee tau natschunaalparken: de Banhine Natschunaalpark, wat uun a maden faan't prowins lei and de Limpopo Natschunaalpark, wat uun a waast lei an en grens m\u00e4 de Kruger Natschunaalpark faan S\u00fc\u00fcdaafrika dialt. En letj dial faan a nuurd as dial faan't de Zinave Natschunaalpark, wat f\u00f6r't miast uun det Inhambane Prowins leit.\n\nStruumer\nDe Limpopo Struum leept troch't prowins iin uun det Atlantik nai bi Xai-Xai. De Chagane Struum bildet dial faan't uastgrens an leept iin uun de Limpopo Struum. De Save Struum bildet at grens m\u00e4 Manica Prowins uun a nuurd.\n\nSteeden\nSteeden uun't prowins san: Xai-Xai, Chokw\u00e9, Massingir an Chicualacuala.\n\nIndialing faan Ferwalting\nGaza Prowins hee ian steed (Xai-Xai) an tretanj distrikten.\n\nBef\u00f6lkring\nAt wiar folksteelingen uun 2017, 2007, 1997 an 1980. Efter't folksteeling faan 2007, wiar 552.249 faan a lidj uun't prowins karmen an 684.035 w\u00fcfh\u00f6\u00f6d.\n\nHistoore\nDet Gaza Prowins wurd 1946 \u00fc\u00fcs det Gaza Distrikt gr\u00fcnjlaanjen. Det wiar iar dial faan det Louren\u00e7o Marques Distrikt.\n\nWeblinks\n Websidj faan't Regiaring faan't Prowins\n\nKwelen\n\nProwins uun Mosambik"